cyanic-selkie/wikianc huggingface dataset:
ექსცესი (ჯგუფი)
„7 დღე და 7 ღამე“
2000 წელს ჯგუფს უკვე ჰქონდა დასრულებული პირველ ალბომზე მუშაობა, თუმცა პოლიციასთან შექმნილმა პრობლემებმა ალბომის გამოშვება დროებით შეაფერხა. 2000 წლის ოქტომბერში გამოვიდა პირველი ალბომი და ჯგუფმა თავისი პირველი მუსიკალური ვიდეო, „განკითხივს დღე“ წარადგინა.
„საფლავები“
2000 წლის სექტემბერში ჯგუფმა მეორე ალბომზე დაიწყო მუშაობა და 2001 წლის აგვისტოში უკვე დასრულებული წარედგინა საზოგადოებას. ალბომის სახელი „ფულის ხანა“ უნდა ყოფილიყო, თუმცა გადაწყდა, რომ ალბომს „საფლავები“ ეწოდებოდა. ალბომში შესული ერთ-ერთი კომპოზიცია, „საფლავები“ ორნაწილინია, რომელიც დაწერილია მიტოვებულ სასაფლაოზე, ღამის სამ საათზე.
კარიერა და წარმატებები
ექსცესის პირველი სიმღერა, „შაბაშის ღამე“ „თაობა 2000-ის“ კრებულში შევიდა და დიდი აჟიოტაჟიც გამოიწვია. რამდენიმე რადიომ ჯგუფს სატანისტობა დასწამა და კატეგორიული უარი განაცხადა ჯგუფის სიმღერების თავის ეთერში გაშვებაზე. ამას ჯგუფის კარიერული წინსვლისთვის ხელი არ შეუშლია. ექსცესის პირველი კლიპი — „განკითხვის დღე“, ნაჩვენები იყო სხვადასხვა ტელეარხებზე. ასევე წარმატებით იყო ნაჩვენები სტუდენტური ფილმების ფესტივალზე და ბათუმის ახალგაზრდული ფილმების საერთაშორისო ფესტივალზე. კლიპი არ გაუშვეს თბილისის ახალგაზრდული ფილმების საერთაშორისო ფესტივალზე. მიზეზი კი კვლავ ექსცესისადმი სატანიზმის პროპაგანდის უსაფუძვლო ბრალდება იყო.
კომპოზიცია „წარსულის აჩრდილები“ გამოყენებული იქნა მუსიკალურ გაფორმებად ფილმში „ქართული საბრძოლო იარაღი“ (რეჟისორი: ნინო ჩიჩუა), რომლისთვისაც თბილისის კინოფესტივალზე პირველი ადგილი დაიკავა.
თუმცა 2002 წელს გამართულ თბილისის კინოფესტივალ „დებიუტში“, „საუკეთესო მუსიკალური გაფორმების“ ნომინაციაში პირველი ადგილის აღების მიუხედავად ჯგუფს ჯილდო არ მიუღია. საქმე ისაა, რომ ამის შესახებ ჯგუფისთვის არავის არაფერი შეუტყობინებია, ხოლო ჯილდო თავად რეჟისორმა აიღო. თუმცა საქმე ასე არ დამთავრებულა, ამბავი კულტურის სამინისტროს ყურამდე მივიდა და გადაწყდა, რომ ჟიური თავიდან შეიკრიბებოდა და ჯგუფს თავისი კუთვნილი ჯილდო ოფიციალურად გადაეცემოდა.
რესურსები ინტერნეტში
კატეგორია:ჰიპ-ჰოპ ჯგუფები კატეგორია:ქართული მუსიკალური ჯგუფები
კვანჭახაძე
საკუთარი სახელი კვანჭახაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ჩვეულებრივი გველგესლა
ჩვეულებრივი გველგესლა (Vipera berus) — შხამიანი გველი გველგესლასებრთა ოჯახისა. მისი სხეულის სიგრძე 75 სმ-ს აღწევს, არეალის ჩრდილოეთით გვხვდება ისეთი ეგზემპლარები, რომელთა სიგრძე 1 მეტრს შეადგენს. დედალი, ჩვეულებრივ, მამალზე დიდია. თავი მკვეთრადაა გამოკვეთილი კისრისგან, ზედა მხარეზე აქვს 3 დიდი (შუბლის და 2 კეფის) ფარი. დინგის წვერი მომარგვალებულია, ცხვირის ნახვრეტი გაჭრილია ცხვირის დარის შუაში. ტანის შეფერილობა იცვლება რუხიდან წითელ-მურამდე, დამახასიათებელია მუქი ზიგზაგური ზოლი ზურგზე და იქსისებრი ნახატი თავზე. ჩრდილოეთში ხშირია შავი ფორმები. მარცხნივ|მინი|დედალი ფართოდაა გავრცელებული ევრაზიაში. ვრცელდება სკანდინავიიდან და ბალტიისპირეთიდან სამხრეთით (იბერიის ნახევარკუნძულის, იტალიისა და თითქმის მთლიანი საბერძნეთის გარდა), საფრანგეთამდე, ბრიტანეთამდე, აღმოსავლეთით — მთელი რუსეთის გავლით სახალინამდე, მონღოლეთამდე, ჩრდილოეთ კორეამდე და ჩინეთამდე. ბალკანეთში ფართოდაა მაღალმთიან ზონაში და აქვს ფრაგმენტული არეალი. მთებში აღწევს 3000 მეტრამდე. ტერიტორიაზე მათი განლაგება ერთობ არათანაბარია. ხელსაყრელ ადგილებში ქმნიან დიდ შეკრებებს — ე. წ. გველების კერებს, სადაც მათი სიმჭიდროვე შეიძლება 1 ჰექტარზე 90 ინდივიდი იყოს, თუმცა ხშირად არ აღემატება 3–8-ს. გამოზამთრების შემდეგ, ჩვეულებრივ, გამოდიან აპრილ-მაისში. ზაფხულში ყველაზე მეტად გვხვდება ცხოველების სოროებში, დამპალ ჯირკებში, ბუჩქებში, ნაპრალებში.
გველგესლას ნაკბენს თან ახლავს ადგილობრივი ტკივილი, ჰემორაგიული შეშუპების გავრცელება, სისუსტე, გულისრევა, თავბრუსხვევა. შესაძლებელია გულის მოქმედების დარღვევა და თირკმლის უკმარისობის განვითარება.
თვითმკურნალობა დაუშვებელია. ანტიდოტის სახით რეკომენდებულია გველსაწინააღმდეგო შრატი „ანტიგიურზა“. შხამი შეიცავს ფერმენტებს, მათ შორის პროტეაზებს, ფოსფოდიესტერაზას, 5′-ნუკლეოტიდაზას, ფოსფოლიპაზა A2-ს, ჰიალუნორიდაზას, კინინოგენაზას და სხვა. შხამი შედის სხვადასხვა სამკურნალო პრეპარატის შემადგენლობაში.
სქოლიო
კატეგორია:გველგესლა
ურგაზა
ურგაზა (Урғаҙа) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 2257 ადამიანი. რაიონულ ცენტრ ბაიმაკიდან დაშორებულია 45 კილომეტრით. უახლოესი რკინიგზის სადგურია სიბაი, რომელიც დაშორებულია 52 კმ-ით.
.
სქოლიო
კატეგორია:ბაიმაკის რაიონის სოფლები
ივეოსისებრნი
ივეოსისებრნი (Threskiornithidae, ადრე Ibididae) — ფრინველების ოჯახი ვარხვისნაირთა რიგისა. ზოგ ივეოსისებრს ბრტყელი, ბოლოში ნიჩბისებურად გაფართოებული ნისკარტი, გრძელი კისერი და მაღალი ფეხები აქვს (ჟერო), ზოგს კი — წვრილი, გრძელი და ქვემოთკენ რკალად მოხრილი ნისკარტი, გრძელი კისერი და საშუალო სიმაღლის ფეხები (ივეოსი). წინა სამი თითის ძირში ივეოსისებრს პატარა აპკი აქვთ. თავის წინა ნაწილი, ზოგჯერ მთლიანად თავი და კისერიც შიშველია. მრავალ სახეობას კეფაზე გრძელი ბუმბულის „ქოჩორი“ აქვს.
ივეოსისებრნი ფართოდ არიან გავრცელებული ტროპიკებსა და სუბტროპიკებში. გვხვდება ჩრდილოეთის ფორმებიც. ოჯახი ეოცენის პერიოდიდანაა ცნობილი. ამჟამად ივეოსისებრნი აერთიანებს 32 სახეობას; ამიერკავკასიაში აღნიშნულია საღვთო ივეოსის (Thereskiornis aethiopicus) შემოფრენის შემთხვევები. საქართველოში მიმოფრენისას გვხვდება ჟერო და ივეოსი.
ლიტერატურა
* კატეგორია:ვარხვისნაირნი
ამბატოს დეპარტამენტი
ამბატოს დეპარტამენტი (Departamento Ambato) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 4500 ადამიანს შეადგენდა. ფართობი 1 797 კმ²-ია.
დეპარტამენტის ადმინისტრაციული ცენტრია ქალაქი ლა-პუერტა.
რესურსები ინტერნეტში
კატეგორია:კატამარკის პროვინციის დეპარტამენტები
სკურია
სკურია — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, მენჯის თემის შემადგენლობაში (სოფლები: ბათარია, პერტული, საგაბესკირიო, საწულეისკირიო, სახარბედიო, სკურია). მდებარეობს მდინარე ცივის ხეობაში, ზღვის დონიდან 70 მ სიმაღლეზე. ქალაქ სენაკიდან დაშორებულია 8 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 92 ადამიანი.
სქოლიო
კატეგორია:სენაკის მუნიციპალიტეტის სოფლები
Where We Belong (ალბომი)
Where We Belong — ირლანდიური ბოიბენდ Boyzone-ის მესამე სტუდიური ალბომი. იგი გამოვიდა 1998 წელს. დისკი გამოსცა ლეიბლმა Polydor.
დისკი მოხვდა ბრიტანული ჩარტების #1 პოზიციაზე, სადაც ერთი კვირის მანძილზე იმყოფებოდა. დიდი წარმატება იქონია სინგლმა I Love the Way You Love Me. ეს არის ჯგუფის უკანასკნელი სტუდიური ალბომი, ჩაწერილი ვოკალისტ სტივენ გეიტლის გარდაცვალებამდე.
ბენის სავანა
მინი|300პქ|ბენის სავანა ბენის სავანა ან მოხოსის ვაკე (Llanura beniana) — ტროპიკული სავანის ტიპის ეკორეგიონი ჩრდილოეთ ბოლივიაში. მოიცავს 126 100 კმ² ტერიტორიას ჩრდილოეთ ბოლივიაში, ასევე მეზობელი პერუსა და ბრაზილიის ტერიტორიის მცირე ნაწილებს. სავანის უდიდესი ნაწილი ბოლივიის ადმინისტრაციულ ერთეულების — ბენის, კოჩაბამბის, ლა-პასის, პანდოს და სანტა-კრუსის დეპარტამენტების ტერიტორიებზეა. რეგიონი წარმოადგენს ამაზონის აუზის სამხრეთ-დასავლეთ კუთხეს. აქ გაედინება ანდების აღმოსავლეთ კალთებზე წარმოქმნილი უამრავი მდინარე. შემოსაზღვრულია ტროპიკული და ამაზონის ნესტიანი ტყეებით.
სავანის კლიმატი ტროპიკულია. განირჩევა წვიმიანი და მშრალი სეზონები. ნალექების საშუალო წლიური მაჩვენებლი აღმოსავლეთ ნაწილში 1300 მმ-ს შეადგენს, დასავლეთ ნაწილში 2000 მმ-ს.
სავანის ტერიტორია დასახლებული იყო კოლუმბამდელ პერიოდში. აღმოჩენილია სასოფლო-სამეურნეო არხები, ასევე ნაგებობები, რომლებიც თითქმის მთლიანად დანგრეულია და რომლებიც ზომებით გიზის პირამიდას არ ჩამორჩებოდნენ.
სქოლიო
კატეგორია:ბოლივიის გეოგრაფია
კრაკოვი
კრაკოვი (Kraków), სრული სახელი: სამეფო დედაქალაქი კრაკოვი (Królewskie Stołeczne Miasto Kraków) — ერთ-ერთი უძველესი და უდიდესი ქალაქი პოლონეთში, მისი ძველი ნაწილი იუნესკოს მიერ მსოფლიო მემკვიდრეობად არის მიჩნეული. იგი მდებარეობს ზემო ვისლას სანაპიროზე მცირე პოლონეთში, დედაქალაქიდან სამხრეთით 250 კმ-ში.
კრაკოვი ისტორიულად იყო ქვეყნის წამყვანი სამეცნიერო, კულტურული და ხელოვნების ცენტრი. 1038 წლიდან 1596 წლამდე იყო პოლონეთის სამეფოს დედაქალაქი და დღესაც მრავალთა მიერ მიიჩნევა ქვეყნის გულად, საკუთარი ათასწლოვანი ისტორიის წყალობით. 1846 წლიდან 1918 წლამდე ეს დასახლება წარმოადგენდა კრაკოვის დიდი საჰერცოგოს ადმინისტრაციულ ცენტრს. ქალაქი ასევე მალოპოლსკას სავოევოდოს დედაქალაქია 1999 წლიდან, მანამდე კრაკოვის სავოევოდოს დედაქალაქი იყო XIV საუკუნიდან. კრაკოვი ასევე რეგიონისა და საერთაშორისო ტურიზმის ცენტრია, წელიწადში 2 მილიონზე მეტი მნახველით.
ქალაქის სიახლოვეს აღმოჩენილი უძველესი ნასახლარები ქვის ხანით თარიღდება. კრაკოვის როგორც დასახლების მოხსენიება ხდება 965 წლიდან, ქალაქის სტატუსი კი მიენიჭა 1257 წელს. პოლონეთის მეორე რესპუბლიკის არსებობის დროს აქ გაიხსნა რამდენიმე ახალი უნივერსიტეტი, კრაკოვი კიდევ უფრო მნიშვნელოვანი კულტურულ როლს ასრულებს ქვეყნის ცხოვრბაში. ქალაქში მცხოვრებთათვის განსაკუთრებით რთული იყო გერმანელების მმართველობის პროცესი მეორე მსოფლიო ომის პერიოდში, ამ ტერიტორიიდან მრავალი ებრაელი გადაიყვანეს სხვადასხვა საკონცენტრაციო ბანაკში, მათი უმრავლესობა მოხვდა ოსვენციმში.
2009 წლის მონაცემებით მოსახლეობა შეადგენს 754 854 კაცს.
ადრეული ისტორია
კრაკოვისთვის პრეისტორია იწყება ქვის ხანის დროიდან, ამის დამამტკიცებელია ქალაქის სიახლოვეს არსებულ ვაველის ბორცვზე აღმოჩენილი, ნასახლარები. ლეგენდების თანახმად ქალაქი აგებულია მითური კრაკის მიერ. პირველი წერილობით ჩანაწერები, რომლის მიხედვითაც ქალაქის არსებობა დასტურდება თარიღდება 965 წლით. ამ ტერიტორიას ბოჰემის საჰერცოგო განაგებდა.
მეათე საუკუნის ბოლოს, ქალაქი ხდება მთელს ამ რეგიონში წამყვანი სავაჭრო ცენტრი. კრაკოვს უკვე განაგებენ პიასტების დინასტიის წარმომადგენლები. ამავე პერიოდიდან იწყება აღმშენებლობის მნიშვნელოვანი პროცესი, აქ აიგო აგურით ნაგები ვაველის ციხესიმაგრე, რომანულ არქიტექტურულ სტილში აშენებული წმინდა ადალბერტის ტაძრის კათედრალი და ბაზილიკა. ქალაქი თითქმის სრულად გაანადგურა 1241 წელს პოლონეთში მონღოლების შეჭრამ, ამას დაემატა 1259 და 1287 წლებში მათი ხელმეორედ შეჭრა. ეს დასახლება მოგვიანებით ხელახლა აღდგა. 1257 წელს ბოლესვალ V-მ გამოსცა დადგენილება, რომელიც უშუალოდ კრაკოვს ეხებოდა, სწორედ ამ წელს კრაკოვს მიენიჭა ქალაქის სტატუსი. ძველი სამეფო ციხესიმაგრე ვაველი, შეერთებული იქნა ახალ ქალაქთან, რომელიც აგებული იქნა მის ჩრდილოეთით, აქვე იყო ბაზრის მოედანიც. XIV საუკუნემდე ქალაქის მოსახლეობაში უმრავლესობას შეადგენდა გერმანელები, უკვე მოგვიანებით ამ დასახლებამ განიცადა პოლონიზაცია. შემდგომ წლებში ქალაქის ფართობი მნიშვნელოვნად გაიზარდა და ამასთანავე მეტად გაიზარდა მისი მნიშვნელობაც. 1364 წელს კაზიმირ III-ის უშუალო ინიციატივის შედეგად აქ გაიხსნა კრაკოვის უნივერსიტეტი, მეორე უძველესი უნივერსიტეტი ცენტრალურ ევროპაში იყო კარლის უნივერსიტეტი პრაღაში. ქალაქის გაზრდა კიდევ უფრო ინტენსიური გახდა იაგელონების დინასტიის დროს. კრაკოვი იქცა პოლონეთის სამეფოს ადმინისტრაციულ ცენტრად და ის შევიდა ჰანზაში. სწორედ ამ პერიოდიდან დაიწყო ქალაქში ოქროს ხანა.
ოქროს ხანა
|thumb|225px|ქალაქი კრაკოვი, [[ნიურნბერგის ქრონიკა (1493)]]
XV - XVI საუკუნეები კრაკოვისთვის არის ოქროს ხანის პერიოდი. ამ დროს პოლონეთში არის რენესანსი, ქალაქის ებრაულ კვარტალში აიგო რამდენიმე სინაგოგა, მათგან აღსანიშნავია ძველი სინაგოგა. პოლონეთის მეფის კაზიმირ IV-ის მმართველობის ხანაში, ქალაქში მრავალი ხელოვანი დასახლდა, ისინი სწორედ აქ მოღვაწეობდნენ მათი კვალი ქალაქზე აისახა. მათგან აღსანიშნავია იოჰან ჰალერი, სწორედ მისი უშუალო ხელმძღვანელობით შეიქმნა ბეჭდვითი პრესა პოლონეთის ტერიტორიაზე შექმნილი პირველი ბეჭდვითი ნამუშევარი 1473 წლით თარიღდება და ის სწორედ კრაკოვში გამოიცა.
1520 წელს იოჰან ბეჰემმა გააკეთა უდიდესი საეკლესიო ზარი, რომელსაც პოლონეთის მეფის სიგიზმუნდ I-ის პატივსაცემად სიგიზმუნდის ზარი ეწოდა. ამავე პერიოდში ჰანს დიურერის უმცროსი ძმა ალბრეხტ დიურერი იყო სამეფო სასახლის კარის მხატვარიც. 1572 წელს მეფე სიგიზმუნდ II ავგუსტი გარდაიცვალა, მას ძე არ დარჩენია. პოლონელი დიდებულების გადაწყვეტილებით ქვეყნის მეფე გახდა ფრანგი ანრი III ვალუა. ამ პერიოდიდან კრაკოვის მნიშვნელობამ და მისმა ფუნქციებმა დაკნინება დაიწყო, პოლონეთში განხორციელდა შვედების შეჭრა. 1596 წელს სიგიზმუნდა III ვაზამ სამეფო ტახტი გადაიტანა ვარშავაში.
XVIII საუკუნე და XX-ის დასაწყისი
thumb|left|ხედი ძველ ქალაქზე [[ვაველის ციხესიმაგრე|ვაველიდან]]
დასუსტებული პოლონეთ-ლიტვის თანამეგობრობა, მისმა მეზობრლებმა ორჯერ გაინაწილეს. პოლონეთის ტერიტორიის გარკვეული ნაწილი შევიდა: რუსეთის იმპერიის, ჰაბსბურგების სახელმწიფოსა და პრუსიის სამეფოს შემადგენლობაში. 1794 წელს ტადეუშ კოსტიუშკოს ინიციატევით კრაკოვის ცენტრალურ მოედანზე დაიწყო აჯანყება, რომელიც წარუმატებლად დასრულდა. ქალაქი რუსების მმართველობის ქვეშ დარჩა. პოლონეთის შემდგომი დაყოფის შემდეგ კრაკოვი მოექცა ავსტრიის შემადგენლობაში. 1807 წელს დადებული ტალზიტიის ზავით, შეიქმნა ახალი სახელმწიფო ვარშავის საჰერცოგო, რომელშიც კრაკოვიც გაერთიანდა. ეს სახელმწიფო საფრანგეთის იმპერატორის ნაპოლეონ ბონაპარტის უშუალო ინიციატივით იყო შექმნილი. ნაპოლონის დამარცხების შემდეგ, 1815 წელს გამართულმა ვენის კონგრესმა, ეს სახელმწიფო დაშლილად გამოაცხადა და აღდგენილი იქნა ომამდე არსებული მდგომარეობა, თუმცა კრაკოვისთვის სიტუაცია ნაწილობრივ შეიცვალა, ამ დასახლებას მიენიჭა თავისუფალი ქალაქის სტატუსი. კრაკოვმა ამ სტატუსის ქვეშ 1846 წლამდე იარსება. შემდგომ კი შეიქმნა კრაკოვის დიდი საჰერცოგო.
1866 წელს ავსტრიამ გალიციას მიანიჭა ავსტონომიურობა. რამდენიმე წლის შემდეგ დაიწყო ომი ავსტრიასა და პრუსიას შორის, ამ პერიოდიდან კრაკოვის როლი პოლენეთის ცხოვრებაში მნიშვნელოვნად იზრდება და ის ქვეყნის კულტურული ცხოვრების ცენტრი გახდა სწორედ აქ ცხოვრობდა გამოჩენილი პოლონელების დიდი ნაწილი, მათგან აღსანიშნავია მხატვარი იან მეტეიკო (მეტეიკო სწორედ კრაკოვში გარდაიცვალა 1893 წელს). 1901 წელს ქალაქში გაიყვანეს ტრამვაი 1909 და 1915 წლების შუალედში მოხდა დასახლების ტერიტორიის მნიშვნელოვნად გაფართოება.
1914 წელს დაწყებული პირველი მსოფლიო ომი აისახა კრაკოვზეც. ამავე წელს რუსების მერ ქალაქზე განხორციელეს ალყა, თუმცა ამან წარმატება ვერ მოუტა რუსულ მხარეს. ავსტრიელთა მმართველობა დასრულდა 1918 წელს.
1918 წლიდან დღემდე
thumb|upright|კრაკოვი დღეს
პოლონეთის მეორე რესპუბლიკის არსებობის პერიოდში კრაკოვი იქცა მთელ ქვეყანაში განათლების თვალსაზრისით უმნიშვნელოვანეს დასახლებადა, ამ პერიოდში აქ გაიხსნა რამდენიმე უნივერსიტეტი. კრაკოვში ცხოვრობდა პოლონელი ებრაელების დიდი ნაწილი.
thumb|left|[[ტემპელის სინაგოგას ფასადი აგებულია ნეომავრიტანული სტილში]]
1939 წლის 1 სექტემბერს ნაცისტური გერმანიის მიერ განხორციელდა პოლონეთში შეჭრა, მათ მალევე მოახერხეს ქალაქის დაკავება. კრაკოვი გახდა გერმანელების მიერ შექმნილი სახელმწიფოს ადმინისტრაციული ცენტრი, რომლის სათავეშიც იდგა ჰანს ფრანკი. გერმანელებმა ქალაქის ინტელიგენცია დააპატიმრა და ისინი გააგზავნეს სხვადასხვა საკონცენტრაციო ბანაკში, მათი უმრავლესობა მოხვდა ზაკზენჰაუზენის და დაჰაუს საკონცენტრაციო ბანაკში, მათი გარკვეული ნაწილი გარკვეული ხნის შემდეგ გაათავისუფლეს ტყვეობიდან. უმძიმეს მდგომარეობაში აღმოჩნდა აქ მცხოვრები ებრაელები, ისინი თავდაპირველად კრაკოვის გეტოში განაწესეს, ხოლო შემდგომ გადაიყვანეს პლაშუვის და ოსვენციმი ბანაკებში.
ეს დასახლება შედარებით ნაკლებად დაზიანდა მეორე მსოფლიო ომის პერიოდში. ომის დასრულების შემდგომ კრაკოვში, ისევე როგორც სრულიად პოლონეთში დამყარდა სოციალისტური წყობილება. პოლონეთის სახალხო რესპუბლიკის კომუნისტური მთავრობის მიერ გამოცემული ბრძანების მიხედვით, კრაკოვისთვის ახლად შეერთებულ რაიონ ნოვა ფუტაში დაიწყო ქვეყნის უმსხვილესი ფოლადის ქარხნის მშენებლობის პროცესი.
1978 წელს იუნესკომ ეს დასახლება მსოფლიო მემკვიდრეობის ძეგლთა სიაში შეიყვანა. ამავე წელს პოლონელი კაროლ იოზეფ ვოიტილა გახდა რომის პაპი იოანე-პავლე II, ეს ერთობ მნიშვნელოვანი მოვლენა იყო რადგან 455 წლის განმავლობაში არაიტალიელი რომის პაპი არ გამხდარა.
გეოგრაფია და ადმინისტრაციული დაყოფა
მინი|მარჯვნივ|px|[[ვაველი ციხესიმაგრე და მდინარე ვისლა]]
კრაკოვი მდებარეობს პოლონეთის სამხრეთ ნაწილში და ის გაშენებულია აქ გამავალი მდინარე ვისლის ორივე სანაპირო ზოლში. მდინარე ვისლის სამხრეთით არის კარპატის მთათა სისტემა, თუმცა ამ მიდამოებში მთები მნიშვნელოვანი სიმაღლით არ გამოირჩევა. ჩრდილოეთით არის ტატრის ქედი. ქალაქიდან სამხრეთით 100 კილომეტრში მდებარეობს პოლონეთ-ჩეხეთის და პოლონეთ-სლოვაკეთის სახელმწიფო საზღვარი. ხოლო დასავლეთით 230 კილომეტრში პოლონეთ-უკრაინის საზღვარი. ქალაქის სიახლოვეს არის ხუთი ნაკრძალი, რომელთა საერთო ფართობი შეადგენს 48.6 ჰექტარს. ამ ყველაფრის გამო აქ ეკოლოგიური გარემო მნიშვნელოვნად შენარჩუნებულია.
ქალაქი ხასიათდება ზომიერი კლიმატით. ზაფხულობით აქ საშუალო ტემპერატურა 18 °C შეადგენს, ხოლო ზამთრის საშუალო ტემპერატურა −2.1 °C (28 °F) - 0 °C. საშუალო წლიური ტემპერატურა შეადგენს 8.9 °C. ზაფხულობით ხშირად ტემპერატურა 25 °C აღემატება, ხოლო ზოგჯერ 30 °C. ზამთარში ტემპერატურა მცირდება -5 °C-მდე. ქალაქში არსებულ კლიმატზე უდიდეს გავლენას ახდენს ტარტის ქედი, ამის გამო კრაკოვში ხშირად არის ქარიანი ამინდი.
Prada
მინი|250პქ|Prada-ს ლოგო პრადა (Prada) — იტალიური მაღალი მოდის კომპანია (ასევე ნობილი, როგორც სახლი ან ლეიბლი), რომელიც მამაკაცების და ქალების ფუფუნების საგნებს ამზადებს (პრეტ-ა-პორტეს, ტყავის აქსესუარებს, ფეხსაცმელს და სხვ.). პრადა მოდის ინდუსტრიაში ერთ-ერთ ყველაზე გავლენიან ტანსაცმლის დიზაინერად ითვლება.
კრაკოვი
ტრანსპორტი
thumb|რკინიგზის მთავარი სადგური
Prada
რესურსები ინტერნეტში
კატეგორია:იტალიის კომპანიები კატეგორია:1913 წელს დაარსებული კომპანიები კატეგორია:იტალიური ბრენდები კატეგორია:ტანსაცმლის ბრენდები
კრაკოვი
ტრანსპორტი
ქალაქში განვითარებულია საზოგადოებრივი სატრანსპორტო სისტემა. აქ არის ტრამვაის და ავტობუსის სპეციალური ხაზები. ამგვარი ტრანსპორტის საშუალებით მარტივად უკავშირდება ქალაქის ცენტრალური ნაწილი პერიფერიებს. კრაკოვში ხშირადაა გამოყოფილი სპეციალური ქუჩები ფეხით მოსიარულეთათივის. ეს დასახლებული პუნქტი წარმოადგენს მცირე პოლონური სავოევოდოს სარკინიგზო ცენტრს, რკინიგზის საშუალებით ხდება დაკავშირება ქვეყნის თითქმის ყველა მნიშვნელოვან დასახლებიდან, მათ შორის დედაქალაქ ვარშავასთანაც. გარდა ამისა აქედან აგრეთვე სრულდება საერთაშორისო მიმოსვლებიც, ბერლინში, ბუდაპეშტში, პრაღაში, ჰამბურგში, კიევსა და ოდესაში. ცენტრალური სადგური მდებარეობს ქალაქის ძველ ნაწილში.
დასახლებიდან დასავლეთით 11 კილომეტრში მდებარეობს იოანე-პავლე II–ის საერთაშორის აეროპორტი. აქედან ხორციელდება როგორც ადგილობრივი, ასევე საერთაშორისო რეისებიც. აეროპორტი ყოველწლიურად დაახლოებით 1.3 მლნ მგზავრს მასპინძლობს. ქალაქიდან 75 წუთის სავალზე არის აგრეთვე კატოვიცეს საერთაშორისო აეროპორტი.
დაძმობილებული და დობილი ქალაქები
კრაკოვის დაძმობილებული და დობილი ქალაქაებია:
სქოლიო
კატეგორია:პოლონეთის ქალაქები კატეგორია:მსოფლიო მემკვიდრეობის ძეგლები პოლონეთში კატეგორია:ევროპის კულტურული დედაქალაქები
ნესტან-დარეჯანი (დედოფალი)
ნესტან-დარეჯანი — ქართლ-კახეთის დედოფალი, ლუარსაბ I-ის დედა. 1554 წელს, თამაზ I-ის საქართველოში ლაშქრობის დროს, ტყვედ იგდეს სპარსელებმა და სხვა 30 ათას ტყვესთან ერთად სპარსეთში გაგზავნეს. დედოფალმა ტყვეობას სიკვდილი ამჯობინა და გზაში თავი მოიკლა.
ლიტერატურა
კატეგორია:საქართველოს დედოფლები
ჭალაათის მყინვარი
ჭალაათის მყინვარი — ხეობის რთული ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე მულხრის მარჯვენა შენაკადის — მესტიაჭალის სათავეში. შედგება ორი ნაკადისაგან და იკვებება 4000 მეტრზე მაღალი მწვერვალების: უშბის, ჩათინის, კავკასის და ბჟედუხის ფერდობებიდან. ძირითადია მარცხენა ნაკადი, მის ზედაპირზე სამი ყინულჩანჩქერია განვითარებული, რაც მყინვარქვეშა რელიეფში რიგელების არსებობაზე მიუთითებს. ყველაზე მძლავრი ზედა ყინულჩანჩქერის სიმაღლე 300 მეტრია, სიგანე 700 მეტრი. ქვედა ორი ყინულჩანჩქერი შედარებით მცირეა. ყინულვარდნილების მიდამოებში მყინვარის ენა სხვადასხვა მიმართულების ნაპრალებით არის დასერილი (სერაკები). იგი კავკასიონის სამხრეთ ფერდობებზე არსებული მყინვარებიდან ყველაზე დაბალ ნიშნულამდე ზღვის დონიდან 1960 მ ჩამოდის და ტყის ზონაში იჭრება. მყინვარის ფართობი 8,59 კმ²-ია, მარცხენა მთავარი ნაკადის სიგრძე 9,35 კმ, ხოლო მარჯვენა ნაკადის სიგრძე 7,30 კმ-ია. მყინვარიდან გამოდის მდინარე მესტიაჭალის შენაკადი ჭალაათი. მისასვლელი გზა დაბა მესტიიდან.
ლიტერატურა
კატეგორია:სამეგრელო-ზემო სვანეთის მხარის მყინვარები
Coverdale•Page (ალბომი)
Coverdale•Page — ჯიმი პეიჯის და დევიდ კოვერდეილის პროექტ Coverdale•Page-ის ერთადერთი სტუდიური ალბომი. იგი 1993 წელს გამოიცა, ლეიბლზე Geffen Records. ალბომი ჩაწერილია პროდიუსერ მაიკ ფრეიზერთან ერთად, აშშ-ში და ლონდონში.
კოვერდეილის თქმით, ალბომზე გამოსახული საგზაო ნიშანი აღნიშნავს ორ გზას, რომელიც ერთ გზად იქცევა. „იგი გამოხატავს გაერთიანებას.“
ბრიტანეთის ჩარტში ალბომმა #4, ხოლო აშშ-ში - #5 პოზიციამდე მიაღწია.
სქოლიო
კატეგორია:1993 წლის სადებიუტო ალბომები კატეგორია:EMI Records-ის ალბომები კატეგორია:Geffen Records-ის ალბომები კატეგორია:ალბომები ჯიმი პეიჯის პროდიუსერობით კატეგორია:ალბომები მაიკ ფრეიზერის პროდიუსერობით კატეგორია:ები-როუდის სტუდიებში ჩაწერილი ალბომები კატეგორია:Coverdale and Page-ის ალბომები
კარატალი (ბაიმაკის რაიონი)
კარატალი  (Ҡаратал) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 512 ადამიანი. რაიონულ ცენტრ ბაიმაკიდან დაშორებულია 15კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ედ ჰარისი
ედვარდ ალენ "ედ" ჰარისი (ინგლ. Edward Allen "Ed" Harris; დ. 28 ნოემბერი, 1950) — ამერიკელი მსახიობი, მწერალი და რეჟისორი, ცნობილი მისი როლებით ფილმებში „საშინელებათა კალეიდოსკოპი",„კარგი გუნდი", „უფსკრულში", „გლენგარი გლენ როსი“, „ჯიბის ფული", „აპოლო 13“, „კლდე", „ტრუმენის შოუ“, „პოლოკი“, „ბრწყინვალე გონება“, „მტერი კარიბჭესთან“ „საათები“, და „აპალუზა" სხვა მრავალთა შორის. არის ოქროს გლობუსის ლაურეატი. და მრავალი სხვა ჯილდო.
წყვილობითი რიცხვი
პარალი ვერსუს დუალი
წყვილობითი რიცხვი, ანუ პარალი ხშირად შეცდომით გამოიყენება ორობითი რიცხვის მნიშვნელობით, მათ შორის ფილოლოგების მიერადაც, რაც არ არის სწორი.
ორობითი რიცხვი (იგივე დუალი) თავისი შინაარსიდან გამომდინარე კი აღნიშნავს საგანთა (აგრეთვე პირთა) ორობას, მაგრამ არამც და არამც არ მიანიშნებს მათ წყვილობას. აქედან გამომდინარე, ორობით რიცხვში მდგარი არსებითი სახელი, ან სხვა რომელიმე მეტყველების ნაწილი, უფრო შემთხვევითობაზე, დროში მალდასრულებად ორად ყოფნაზე მიანიშნებს წყვილობითისაგან განსხვავებით, სადაც წყვილობა არაა შემთხვევითი, ან სიტუატიური.
იხილეთ აგრეთვე
კატეგორია:გრამატიკული რიცხვი
ლომისმთის წმინდა გიორგის ეკლესია
ეკლესია მარტივი ტიპის დარბაზული ნაგებობაა, ის აგებულია ძველი ეკლესიის ნანგრევებით ძველ საძირკველზე და მდებარეობს მაღალ მთის წვერზე. მისი ზომებია: სიგრძე (4,45 მ), სიგანე (7,45 მ), ხოლო სიმაღლე (3,30 მ). ეკლესიის ირგვლივ გალავნის შემორჩენილი ფრაგმენტების კვალიც იკითხება, ნაგებობა გადახურულია გოფრირებული ორქანობიანი თუნუქით, არმოსავლეთ დასავლეთ და სამხრეთ კედლებზე თითო-თითო თაღოვანი სარკმელია დატანილი, ეკლესიას შესასვლელი სამხრეთიდან აქვს, მისი ინტერიერი მარტივი გეგმარებისაა, საკურთხეველი ერთი საფეხურითაა დაშორებული მცირე დარბაზს, სამწუხაროდ ეკლესიას პირვანდელი სახე დაკარგული აქვს.
რესურსები ინტერნეტში
კატეგორია:ბორჯომის მუნიციპალიტეტის ტაძრები
აგუტი
ლიტერატურა
კატეგორია:აგუტისებრნი
ივერია (ვაშლი)
ლიტერატურა
კატეგორია:ვაშლის ქართული ჯიშები
Parlophone
Parlophone — ბრიტანული ხმისჩამწერი ლეიბლი. იგი ცნობილი გახდა 1960-იან წლებში, ჯგუფ The Beatles-ს პირველი რვა ალბომის გამოცემით. ეს კომპანია 1896 წელს კარლ ლინდსტრომის მიერ დაარსდა.
მუსიკოსები
ლეიბლის ცნობილ კლიენტებს შორის არიან ან იყვნენ:
რესურსები ინტერნეტში
კატეგორია:ხმისჩამწერი კომპანიები კატეგორია:EMI
ვინტაჟი (მოდა)
ვინტაჟი (vintage; ტერმინი მეღვინეობაში, რომელიც ღვინის დაძველებას გულისხმობს) — სტილიზებული მიმართულება მოდაში, განსაკუთრებით ტანსაცმელში და სახლის ნივთებში, რომელიც გასული თაობების, ეპოქების, მოდის მიმართულებების აღორძინებაზეა ორიენტირებული. ამას გარდა, არსებობს სპეციალური მაღაზიების ქსელები, მათ შორის ელექტრონული, რომელიც ვინტაჟის და ანტიკვარიატის რეალიზაციითაა დაკავებული.
კატეგორია:კოსტიუმების ისტორია კატეგორია:მოდის დიზაინი
ვინტაჟი
ვინტაჟი შეიძლება აღნიშნავდეს:
ალექსანდრე მენშიკოვი
საკუთარი სახელი ალექსანდრე მენშიკოვი შეიძლება აღნიშნავდეს ერთ-ერთ შემდეგ პიროვნებათაგანს:
ქაღალდი
მინი|მარჯვნივ|180 პქ|ქაღალდების გროვა ქაღალდი — თხელი, ბრტყელი მატერია, რომელიც ძირითადად მცენარეული ბოჭკოებისგან შედგება. გამოიყენება უმთავრესად წერისთვის და ბეჭდვისთვის. სხვა გავრცელებული გამოყენებებია: შესაფუთი საშუალება (მუყაო), ჰიგიენური ქაღალდი (ქაღალდის ხელსახოცი, ტუალეტის ქაღალდი), დეკორაციული ქაღალდი (მგ. შპალერი).
ისტორია
ქაღალდი პირველად ჩინეთში, ძვ.წ. 105 წელს გაჩნდა. ჩინურ ქაღალდს ბამბუკისგან, თუთის ხის ფოთლებისა და აბრეშუმის ბოჭკოებისგან ამზადებდნენ. VII საუკუნეში არაბები ქაღალდის წარმოებაში უკვე სხვა ნედლეულს იყენებდნენ - ქსოვილსა და ბამბას. ევროპაში ქაღალდი XIV საუკუნეში გავრცელდა. პირველი ქაღალდის დამამზადებელი ქარხანა საფრანგეთში 1350 წელს დაარსდა. XIX საუკუნეში ქაღალდისთვის საჭირო ნედლეულში ცელულოზის დამატება დაიწყეს, რამაც ქაღალდის წარმოება მასობრივი გახადა.
ლიტერატურა
კატეგორია:ქაღალდი
ჭალაათის უღელტეხილი
ჭალაათის უღელტეხილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე. სიმაღლე 4200 მ. აგებულია კამბრიულისწინა და პალეოზოური კრისტალური ფიქლებითა და გრანიტოიდებით. დამახასიათებელია ნივალური ლანდშაფტი. აკავშირებს მდინარეების მესტიაჭალისა (ენგურის აუზი) და ადილსუს (ბაქსანის აუზი) ხეობებს.
ლიტერატურა
კატეგორია:სამეგრელო-ზემო სვანეთის მხარის უღელტეხილები
ანკასტის დეპარტამენტი
ანკასტის დეპარტამენტი (Departamento Ancasti) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 3 082 ადამიანს შეადგენდა. ფართობი 2 413 კმ²-ია.
დეპარტამენტის ადმინისტრაციული ცენტრია ქალაქი ანკასტი.
რესურსები ინტერნეტში
კატეგორია:კატამარკის პროვინციის დეპარტამენტები
ლი კრასნერი
ლი (ლენორ) კრასნერი ( Lee (Lenore) Krasner; დ. 27 ოქტომბერი, 1908, ბრუკლინი — გ. 19 ივნისი, 1984, ნიუ-იორკი) — ამერიკელი მხატვარი, აბსტრაქტული ექსპრესიონიზმის მიმდევარი; მხატვარ ჯექსონ პოლოკის მეუღლე.
კრასნერი ბესარაბიელი ებრაელი იმიგრანტების ოჯახში დაიბადა. 1935-43 წლებში ჯერ კუპერ იუნიონში, შემდეგ კი დიზიანის ეროვნულ აკადემიაში სწავლობდა და ფედერალური ხელოვნების პროექტში მუშაობდა. 1937 წლიდან ის ჰანს ჰოფმანთან იღებს კლასებს, რომელმაც მას კუბიზმის პრინციპები ასწავლა. მისმა გავლენამ მიმართულება მისცა კრასნერის შემოქმედებას ნეოკუბისტურ აბსტრაქციაში. მის შემოქმედებაზე კომენტარისას ჰოფმანს უთქვამს, "ეს იმდენად კარგია, რომ თქვენ ვერც წარმოიდგენთ, რომ ქალის მიერ არის დახატული".
რესურსები ინტერნეტში
კატეგორია:ამერიკელი მხატვრები კატეგორია:დაბადებული 27 ოქტომბერი კატეგორია:დაბადებული 1908 კატეგორია:გარდაცვლილი 19 ივნისი კატეგორია:გარდაცვლილი 1984
კარიშკინო
2010 წლის მონაცემებით სოფელში ცხოვრობს 418 ადამიანი. რაიონულ ცენტრ ბაიმაკიდან დაშორებულია 42 კილომეტრით. უახლოესი რკინიგზის სადგურია სიბაი, რომელიც დაშორებულია 32კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სატყებუჩავო
სატყებუჩავო — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ზანის თემის შემადგენლობაში (სოფლები: ეწერი, ზანა, საესებუო, სატყებუჩავო, საშურღაიო). მდებარეობს მდინარე ცივის მარცხენა მხარეს, ზღვის დონიდან 170 მ სიმაღლეზე. ქალაქ სენაკიდან დაშორებულია 22 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 264 ადამიანი.
სქოლიო
კატეგორია:სენაკის მუნიციპალიტეტის სოფლები
Touch (იუნიქსი)
touch — იუნიქსის ბრძანება, რომელიც ცვლის ფაილის ბოლო გამოყენების და შეცვლის თარიღს. აგრეთვე შესაძლოა ცარიელი ახალი ფაილის შექმნა.
ისტორია
პროგრამა touch სულ პირველად იქნა გამოშვებული AT&T-ს  იუნიქსის მეშვიდე ვერსიასთან ერთად. მისი ვერსია აგრეთვე არსებობს GNU coreutils პროგრამების კრებულში.
გამოყენება
პროგრამა touch ახარისხებს სხვადასხვა პარამეტრებს:
თარიღის ფორმატია: [[cc]yy]MMDDhhmm[.ss]
რაც "[" და "]" შორისაა, არ არის აუცილებელი.
მაგალითები
example.txt ფაილის შექმნა:
# touch example.txt
თარიღების შეცვლა:
# touch -t 200701310846.26 index.html # touch -d '2007-01-31 8:46:26' index.html # touch -d 'Jan 31 2007 8:46:26' index.html
index.html ფაილის თარიღი ხდება 2007 წლის 31 იანვარი, 8 საათი, 46 წუთი და 26 წამი.
რესურსები ინტერნეტში
კატეგორია:იუნიქსი კატეგორია:სტანდარტული იუნიქსის პროგრამები
გერმანე ხოჯელანის კოშკი
გერმანე ხოჯელანის კოშკი  — არქიტექტურული ძეგლი მესტიის მუნიციპალიტეტის დაბა მესტიაში, ლაღამის უბანში. აგებულია შუა საუკუნეებში.
კოშკის ტრადიციული  არქიტექტურულ სამკაულს  დაკბილულთაღიანი გვირგვინი წარმოადგენს, რომელიც ამ კონკრეტულ  შემთხვევაში, შესრულების ერთგვარი სიტილით გამოირჩევა. კვადრატული გეგმარებით ამოყვანილია მცირედ გამოყვანილი ენთაზისის მქონე კედლები. ირკვევა რომ კოშკი ნაგებია ნახევრად დამუშავებული ორი ქვით, კირ-დუღაბის ხსნარზე. ფასადები შელესილია კირის სქელი ფენით, ნალესი მეტწილად შემორჩენილია ცენტრალურ და ქვედა ნაწილზე. კოშკის ორფერდა ყავარით გადახურული საბურავი და მის ქვეშ კედლის მომცრო  ფრაგმენტი გვიანდელი  რეკონსტრუქციის კვალს ატარებს. კოშკის საფასადო დანაწევრება ფუნქციურ და, ამავდროულად, რეგიონალურ მახასიათებლებს მიჰყვება და ღიობთა მინიმალური რაოდენობით  არის წარმოდგენილი სიმეტრიის ღერძზე, ერთმანეთის თავზე  გაჭრილია კარები და შემდეგ ოთხი სარკმელია. კარის თავზე განთავსებული სარკმლები ვიწრო, თაღოვან ღიობებს წარმოადგენს. კოშკის შიდა კონსტრუქციების ნახვა ვერ ხერხდება.
რესურსები ინტერნეტში
კატეგორია:მესტიის მუნიციპალიტეტის კოშკები
ნიანია ლიპარიტის ძე
ნიანია ლიპარიტის ძე — დიდგვაროვანი ფეოდალი XI საუკუნის საქართველოში, ბაღვაშთა საგვარეულოს წარმომადგენელი, კლდეკარის ერისთავის ლიპარიტ IV-ის ძე. იგი მამასთან ერთად ბერძენთა მოკავშირე ყოფილა თურქთა წინააღმდეგ ბრძოლისას. „მატიანე ქართლისაჲს“ ცნობით, სულა კალმახელისა და მესხი დიდებულების მიერ ლიპარიტისა და მისი ძის ივანეს შეპყრობის შემდეგ ნიანია კლდეკარს გაქცეულა, მაგრამ ის მამამისის მეციხოვნეებს არ მიუღიათ და იძულებული გამხდარა ბიზანტიის კონტროლის ქვეშ მყოფ ანისში გადახვეწილიყო.
ლიტერატურა
კატეგორია:ქართველი დიდი ფეოდალები კატეგორია:ბაღვაშები
დალმაციის სამეფო
დალმაციის სამეფო (Kraljevina Dalmacija; Königreich Dalmatien; Regno di Dalmazia) — ჰაბსბურგების ყმადნაფიცი ქვეყანა, რომელიც არსებობდა 1815 — 1918 წწ. სახელმწიფოს ცენტრი იყო ქ. ზადარი.
ისტორია
დალმაციის სამეფო შეიქმნა ილირიული პროვინციებისგან რომლებიც ჰაბსბურგებმა 1815 წელს საფრანგეთის პირველ იმპერიას წაართვეს. ტერიტორია 1918 წლამდე რჩებოდა ავსტრიის შემადგენლობაში სანამ ის არ დაიპყრო იტალიამ და გახდა სერბების, ხორვატებისა და სლოვენიელების სამეფოს (შემდგომში: იუგოსლავიის სამეფო) ნაწილი.
1880
1880 წელს ავსტრიამ ჩაატარა აღწერა და დააფიქსირა შემდეგი ეთნიკური ჯგუფები:
1900
1900 წლის ავსტრიული აღწერა:
ენის მიხედვით:
1910
ავსტრიის 1910 წლის ოფიციალური აღწერის მიხედვით, მოსახლეობა რელიგიური და ენობრივი ნიშნით შემდეგნაირად იყოფოდა:
ქალაქები
მინი|ზადარის კარიბჭე, 1909 წელი 1900 წლისთვის რეგიონში შემდეგი მსხვილი ქალაქები იყო:
სქოლიო
კატეგორია:ისტორიული სახელმწიფოები კატეგორია:ბალკანეთის ისტორია კატეგორია:ხორვატიის ისტორია კატეგორია:ავსტრო-უნგრეთი კატეგორია:ყოფილი სლავური სახელმწიფოები
ინდიანა ევანზი
ინდიანა როუზ ევანზი (Indiana Rose Evans; დ. 27 ივლისი, 1990) — ავსტრალიელი მსახიობი, მომღერალი და კომპოზიტორი, რომელიც ცნობილია თავისი როლებით ფილმებში „Home and Away“ (როგორც მატილდა ჰანტერი), „H 2 O: უბრალოდ დაამატე წყალი“ (ბელა ჰარტლის როლში) და „ცისფერი ლაგუნა: გამოღვიძება“. (როგორც ემალაინ რობინსონი)
ადრეული ცხოვრება
ევანზმა სპექტაკლის მიმართ ინტერესი ხუთი წლის ასაკიდან გამოიჩინა, როდესაც ის ოჯახის წევრებისთვის და მეგობრებისთვის გამოდიოდა სახლში მოწყობილ სცენაზე. შვიდი წლის ასაკში ევანზი მშობლებმა ცეკვის გაკვეთილებზე მიიყვანეს. თავიდან იგი სწავლობდა ბალეტს, შემდეგ კი ჯაზსა და ტეპს.
სანამ ინდიანას „Home and Away“-ში როლზე დაამტკიცებდნენ, სწავლა ნიუთაუნის საშემსრულებლო ხელოვნების უმაღლეს სკოლაში დაიწყო. მაგრამ ორი კვირის შემდეგ მან ეს სასწავლებელი დატოვა, სამსახიობო კარიერაზე ფოკუსირებისთვის. აღსანიშნავია ისიც რომ, ევანზს კორესპოდენციის კურსი 15 წლის ასაკში უკვე გავლილი ჰქონდა.
კარიერა
მარჯვნივ|მინი|276x276პქ| ინდიანა ევანზი AACTA Awards 2012-ზე. ევანზის სამსახიობო დებიუტი შედგა 2003 წელს, ავსტრალიურ სამედიცინო დრამაში „All Saints“. შემდეგ მან მიიღო მთავარი როლი Kool-Aid-ის ამერიკულ კამპანიაში. იმავე წელს ევანზმა ითამაშა განმეორებადი როლი Nine Network-ის საბავშვო სერიალში „Snobs“, რომელშიც მოქმედება ხდება ორი უცნაური მეგობრის გარშემო. ისინი სხვადასხვა სამყაროდან არიან. სერიალი მხოლოდ ერთ სეზონს გაგრძელდა. ევანზი მას შემდეგ გამოჩნდა სხვა შოუებში, როგორებიცაა: „Comedy Inc.“, „Cops LAC“ და „The Strip“.
„Snobs“-ის შემდეგ, ევანზი შეუერთდა Seven Network- ის ხანგრძლივ სერიალის „Home and Away“-ის  მსახიობებს. მან განასახიერა მატილდა ჰანტერი, პრივილეგირებული თინეიჯერი გოგონა, რომელიც იძულებულია გადავიდეს საზაფხულო ბეი ქარავანის პარკში. როლისთვის ევანზი იყო ნომინირებული Logie Award-სა და Inside Soap Award-ზე. 2008 წლის აპრილში ევანზს შესთავაზეს კონტრაქტის გახანგრძლივება, წინააღმდეგ შემთხვევაში მას მოუწევდა სერიალის დატოვება. „Home and Away“-ში იგი უკანასკნელად გამოჩნდა 2008 წლის ივლისში.
2009 წელს ევანზმა ითამაშა Network Ten-ის სატელევიზიო ფილმში, სახელად – „A Model Daughter: The Killing of Caroline Byrne“. იმავე წელს, ევანზმა შეცვალა კლერ ჰოლტი, როგორც ერთ-ერთი სირინოზი, საბავშვო სატელევიზიო სერიალში H 2 O: უბრალოდ დაამატე წყალი. მან შეასრულა იზაბელა ("ბელა") ჰარტლის როლი, რომელიც არის დამწყები მომღერალი და ქალთევზა ცხრა წლის ასაკიდან. ევანზმა იმღერა თემატური სიმღერა "No Ordinary Girl", ისევე როგორც რამდენიმე დამატებითი ტრეკი, რომლებიც გამორჩეული იყო სეზონების განმავლობაში. მან დაასრულა სოლო საუნდტრეკის ალბომი სერიალისთვის, რომელიც გამოვიდა 2011 წლის მარტში. სერიალი აღარ განახლებულა მეოთხე სეზონით.
2010 წლის ნოემბერში ევანზი გადაიყვანეს ABC1 Legal Drama-ს სატელევიზიო სერიალში „Crownies“. ეს სერიალი ასახავს იურიდიული სკოლის ახალგაზრდა ადვოკატთა ჯგუფს, რომლებიც მუშაობენ პროკურატურის დირექტორის ოფისში. ევანზი თამაშობდა ცნობილი განგსტერის ქალიშვილის – ტატუმ ნოვაკის როლს. სერიალი გადაიღეს სიდნეიში (ახალი სამხრეთ უელსი) ხოლო პრემიერა შედგა 2011 წლის 14 ივლისს; ერთი სეზონი გამოვიდა და აღარ განახლებულა.
2012 წლის თებერვალში ევანზმა ხელი მოაწერა კონტრაქტს ქალის მთავარი როლის შესასრულებლად,Lifetime-ის სატელევიზიო ფილმში ცისფერი ლაგუნა: გამოღვიძება, ავსტრალიელ მსახიობთან, ბრენტონ ტუეიტსთან ერთად, რომელიც ასევე მონაწილეობდა სერიალში „Home and Away“.
სქოლიო
კატეგორია:დაბადებული 27 ივლისი კატეგორია:დაბადებული 1990 კატეგორია:XXI საუკუნის ავსტრალიელი ქალი მომღერლები კატეგორია:XXI საუკუნის ავსტრალიელი ქალი მსახიობები
მიხეილ სალტიკოვ-შჩედრინი
მიხეილ სალტიკოვ-შჩედრინი (Михаил Евграфович Салтыков-Щедрин; დ. 27 იანვარი, 1826, ტვერის გუბერნია — გ. 10 მაისი, 1889, სანქტ-პეტერბურგი) (ნამდვილი გვარი სალტიკოვი, ფსევდონიმი შჩედრინი) — რუსი სატირიკოსი მწერალი. მის შემოქმედებაში ცენტრალური ადგილი უკავია თვითმპყრობელობისა და ბატონყმობის მანკიერ მხარეების სარკაზმულ ასახვას. მისი საუკეთესო ნაწარმოებებია ერთი ქალაქის ისტორია და რომანი „ბატონი გალოვლიოვები“. დიდი მხატვრული ღირებულება აქვს სალტიკოვ-შჩედრინის ზღაპრებსაც, რომელშიც ალეგორიული ფორმით არის ასახული მწერლის თანამედროვე რუსეთის სინამდვილე.
სქოლიო
კატეგორია:რუსი მწერლები კატეგორია:დაბადებული 1826 კატეგორია:გარდაცვლილი 1889
ანტონ კიზირია
ანტონ იოსების ძე კიზირია (დ. 8 იანვარი, 1914, სოფ. კოდორი, აბაშის რაიონი, — გ. 6 დეკემბერი, 1986, თბილისი) — ქართველი ფილოლოგი. ფილოლოგიის მეცნიერებათა დოქტორი (1965), პროფესორი (1969), საქართველოს მეცნიერებათა დამსახურებული მოღვაწე (1985).
ბიოგრაფია
დაამთავრა ქუთაისის პედაგოგიური ინსტიტუტის ქართული ენისა და ლიტერატურის ფაკულტეტი (1937), თსუ ასპირანტურა ქართული ენის განხრით (1941). მუშაობდა ენათმეცნიერების ინსტიტუტში ჯერ უმცროს (1943), შემდეგ უფროს მეცნიერის თანამშრომლად. იყო თსუ ახ. ქართული ენის კათდერის დოცენტი (1945–1955), ეწეოდა პედაგოგიურ მოღვაწეობას თბილისში, ქუთაისსა და თელავში. იკვლევდა ქართველური ენების სტრუქტურისა და ისტორიულ საკითხებს, ძირითადად — ქართველური ენების სინტაქსის პრობლემებს. ავტორია 6 წიგნისა და რამდენიმე ათეული სამეცნიერო სტატიისა. ეწეოდა ნაყოფიერ საზოგადოებრივ საქმიანობას, მიღებული ჰქონდა მთავრობის ჯილდოები.
რესურსები ინტერნეტში
კატეგორია:ქართველი ენათმეცნიერები კატეგორია:დაბადებული 8 იანვარი კატეგორია:დაბადებული 1914 კატეგორია:გარდაცვლილი 6 დეკემბერი კატეგორია:გარდაცვლილი 1986
The Journey and the Labyrinth
The Journey and the Labyrinth — ინგლისელი მუსიკოს სტინგის და ედინ კარამაზოვის ერთობლივი კონცერტის ჩანაწერი. იგი გამოიცა 2007 წელს როგორც DVD დისკის, ასევე აუდიოჩანაწერის სახით. DVD დისკს კონცერტის გარდა, ახლავს დოკუმენტური ფილმი წმინდა ლუკას სახელობის ეკლესიაში (ლონდონი) ჩატარებულ კონცერტზე.
ალიო ადამია
ალიო კონსტანტინეს ძე ადამია (დ. 20 მაისი, 1914, ბათუმი — გ. 19 ოქტომბერი, 1980, თბილისი) — ქართველი მწერალი.
ბიოგრაფია
1934 წელს დაამთავრა თსუ ფილოლოგიის ფაკულტეტი. სკკპ წევრი 1940 წლიდან. მუშაობდა გაზეთების „ახალგაზრდა კომუნისტის“ (1930-1936), „კომუნისტის“ (1942-1954) რედაქციებში, იყო გამომცემლობა „ხელოვნების“ დირექტორი (1954-1963), „მერანში“ განყოფილების გამგე (1963-1968), „საბჭოთა საქართველოში“ - მთავარი რედაქტორი (1968-1980).
დაკრძალულია მწერალთა და საზოგადო მოღვაწეთა დიდუბის პანთეონში.
ბიბლიოგრაფია
სამწერლობო ასპარეზზე გამოვიდა 30-იანი წლების დასაწყისში, როცა დაიბეჭდა მისი პირველი ლექსები, ბალადები, პოემები. პირველი ლექსები 1931 წელს გამოაქვეყნა. ავტორია აგრეთვე მოთხრობებისა და ნარკვევების კრებულებისა:
რესურსები ინტერნეტში
კატეგორია:დაბადებული 20 მაისი კატეგორია:დაბადებული 1914 კატეგორია:გარდაცვლილი 19 ოქტომბერი კატეგორია:გარდაცვლილი 1980 კატეგორია:ქართველი მწერლები კატეგორია:დიდუბის პანთეონში დაკრძალულები ა
ვახ
"ვახ" იხმარება სხვა კავკასიურ ენებშიც და რუსულ ენაში. ამ უკანასკნელში უმეტესწილად კავკასიელების მიერ, ან კავკასიური საუბრის მანერის იმიტაციისთვის.
საუბრისას "ვახ" ან "ვაჰ", როგორც წესი იხმარება ცალკე მდგომი ამოძახილი სახით - "ვახ!", ან წინადადების დასაწყისში. შეიძლება გამოხატავდეს გაკვირვებას, ირონიას, ირონიულ გაკვირვებას, ინტონაციიდან გამომდინარე სინანულს და ა.შ. გამოყენების სხვა გავრცელებული ფორმაა საუბრისას მითი რამდენიმეჯერ მიყოლებით მონოტონური გამეორება, მაგალითად "ვახ, ვახ, ვახ!". ხმარების ეს ფორმა თითქმის ყოველთვის ირონიულია და გადაჭარბებულ გაკვირვებას, აღფრთოვანებას გამოხატავს.
"ვაი"
კატეგორია:შორისდებულები
რაკიურის ეროვნული პარკი
რაკიურის ეროვნული პარკი — ბუნების ნაკრძალი ახალ ზელანდიაში, კუნძულ სტიუარტზე (რაკიურა). შეიქმნა ყველაზე ბოლოს, 2002 წლის 9 მარტს. მოიცავს 1570 კმ²-ს, კუნძულის დაახლოებით 85 %-ს; ფართობის მხრივ მესამე უდიდესია ქვეყანაში. ეროვნულ პარკს არ მიეკუთვნება საქალაქო არეალი ჰალფმუნის უბესთან, ისევე როგორც გზები და მაორების კუთვნილი კერძო მიწები.
პარკის ტერიტორიაზე მდებარეობს პოლულარული რაკიურის ბილიკი. გავრცელებულია მრავალი სახის ფრინველი. მთელი ახალი ზელანდიის მასშტაბით, მნახველებს საუკეთესო შესაძლებლობა აქვთ იხილონ ველურად მობინადრე კივი. ეს ნაწილობრივ გამოწვეულია ყარყუმისა და ქრცვინის არარსებობით. სანაპირო ზოლებში გავრცელებულია საფრთხის ქვეშ მყოფი ყვითელთვალება პინგვინი.
სქოლიო
კატეგორია:ახალი ზელანდიის ეროვნული პარკები
ლოხ-ნესის ურჩხული
thumb|ნესის სავარაუდო გამოსახულება thumb|ნესის სკულპტურა thumb|[[ლოხ-ნესი]]
პირველი წერილობითი საბუთი, სადაც ნახსენებია, არის 565 წლის წმინდა კოლუმბას ცხოვრება. წმინდანის აღსასრულის თხრობისას, ავტორი აღწერს „დიდსა ცხოველსა, უზარმაზარი ბაყაყის ნაირს, მაგრამ ბაყაყი არა იყო იგი“. წმინდა კოლუმბამ შეძლო ურჩხულის განდევნო ლოცვით.
1933 წელს გაზეთმა „ინვერნეს კურიერი“ პირველად გამოაქვეყნა ცოლ-ქმარ მაკეითა მონათხრობი ნესისთან შეხვედრის თაობაზე. ამავე წელს წყალში იყო შემჩნეული რამდენიმე კუზი, რომელნიც ტალღისებრ მოძრაობდნენ.
ალან ალექსანდრ მილნი
ალან ალექსანდრ მილნი (დ. 18 იანვარი, 1882 — გ. 31 იანვარი, 1956) — ინგლისელი მწერალი, ყველაზე კარგად ცნობილი დათუნია ვინი პუჰის შესახებ მოთხრობებით და მრავალი ლექსით. მიუხედავად ამისა, იგი თავდაპირველად ცნობილი იყო, როგორც დრამატურგი. მილნი ორივე მსოფლიო ომში იბრძოდა.
სქოლიო
კატეგორია:ინგლისელი მწერლები კატეგორია:ინგლისელი დრამატურგები კატეგორია:ვინი პუჰი კატეგორია:ალან მილნი კატეგორია:XX საუკუნის ბრიტანელი დრამატურგები კატეგორია:XX საუკუნის ინგლისელი რომანისტები კატეგორია:XX საუკუნის ინგლისელი პოეტები კატეგორია:ინგლისელი საბავშვო მწერლები კატეგორია:ინგლისელი მამაკაცი პოეტები კატეგორია:ლონდონელი მწერლები კატეგორია:ბრიტანელი მამაკაცი პოეტები კატეგორია:ინგლისელი მამაკაცი რომანისტები კატეგორია:საბავშვო პოეტები
ნიკოლოზ თბილელი
ნიკოლოზ თბილელი (დ. 1672, სოფ. ტანძია — გ. 1732, მოსკოვი) — ქართველი სახელმწიფო და სასულიერო მოღვაწე, მწერალი.
დაიბადა ქართლის მდივანბეგის ვახტანგ ორბელიანის ოჯახში. მალე ჩაება პოლიტიკურ-სახელმწიფოებრივ ცხოვრებაში. ქართლის სამეფო ტახტისათვის გაჩაღებულ ბრძოლაში მხარს უჭერდა გიორგი XI-ს. XVII საუკუნის დამლევიდან მოღვაწეობდა სასულიერო ასპარეზზე. 1715 მიიღო რუისის ეპარქია. 1724-იდან რუსეთში გაჰყვა ვახტანგ VI-ს. 1726 მოსკოვში მიიღო თბილისის მიტროპოლიტობა.
ნიკოლოზ თბილელი ეწეოდა მრავალმხრივ (დოგმატიკა, ლიტურგიკა, პოეზია, ასტრონომია და სხვა) კულტურულ-ლიტერატურულ და სამეცნიერო საქმიანობას. მისი რედაქტირებულია არჩილ II-ის მიერ რუსულიდან თარგმნილი პეტრე მოგილას თხზულება "აღსარება მართლისა სარწმუნოებისა".
ნიკოლოზ თბილელს ეკუთვნის საგალობლები, იამბიკოები და სხვა. იგი იღვწოდა ძველი ხელნაწერების აღდგენა-გამრავლებისათვის. აქტიურად თანამშრომლობდა თბილისის სტამბაში. მისი უშუალო მონაწილეობით გამოქვეყნდა სახარება (1709), სამოციქულო (1709), ლოცვანი (1710) და სხვა.
ლიტერატურა
კატეგორია:თბილელი მღვდელთმთავრები კატეგორია:დაბადებული 1672 კატეგორია:გარდაცვლილი 1732
ანდალგალის დეპარტამენტი
ანდალგალის დეპარტამენტი (Departamento Andalgalá) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 14 068 ადამიანს შეადგენდა. ფართობი 4 497 კმ²-ია.
დეპარტამენტის ადმინისტრაციული ცენტრია ქალაქი ანდალგალა.
რესურსები ინტერნეტში
კატეგორია:კატამარკის პროვინციის დეპარტამენტები
ნიკოლოზი (აფხაზეთის კათოლიკოსი)
ნიკოლოზი — დასავლეთ საქართველოს (აფხაზეთის) კათოლიკოსი XIII საუკუნის II ნახევარში. მანამდე ბედიელი ეპისკოპოსი. იხსენიება იერუსალიმის აღაპებსა და სინის მთის ხელნაწერებში.
ლიტერატურა
კატეგორია:დასავლეთ საქართველოს კათოლიკოსები
გრეგორიო პაჩეკო
გრეგორიო პაჩეკო (Gregorio Pacheco Leyes, დ. 29 ოქტომბერი, 1823, პოტოსი, ბოლივია — გ. 11 დეკემბერი, 1899, პოტოსი, ბოლივია) — ბოლივიელი პოლიტიკოსი, ბოლივიის პრეზიდენტი 1884-1888 წწ. თანამდებობა დაიკავა 1884 წლის 3 სექტემბერს — დატოვა 1888 წლის 15 აგვისტოს.
რესურსები ინტერნეტში
კატეგორია:ბოლივიის პრეზიდენტები კატეგორია:დაბადებული 29 ოქტომბერი კატეგორია:დაბადებული 1823 კატეგორია:გარდაცვლილი 11 დეკემბერი კატეგორია:გარდაცვლილი 1899
ლევან შენგელია (პოლიტიკოსი)
ლევან შენგელია (დ. 13 ნოემბერი, 1963, თბილისი) — ქართველი ბიოლოგი.
1986 წელს დაამთავრა  მოსკოვის ლომონოსოვის სახელობის სახელმწიფო უნივერსიტეტის ბიოლოგიის ფაკულტეტი, ხოლო 1991 წელს — ასპირანტურა. 1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „ეროვნულ–დემოკრატიული პარტია“.
რესურსები ინტერნეტში
კატეგორია:დაბადებული 13 ნოემბერი კატეგორია:დაბადებული 1963 კატეგორია:საქართველოს IV მოწვევის პარლამენტის წევრები
იწრიის ეკლესია
იწრიის ეკლესია — არქიტექტურული ძეგლი ბოლნისის მუნიციპალიტეტის სოფელ იწრიაში. აგებულია XVI-XVIII საუკუნეებში.
ეკლესია დგას გზის პირას. მცირე ზომის დარბაზული ეკლესია ნაგებია სხვადასხვა ზომის ნატეხი ქვით, თაღის გადასაყვანად გამოუყენებიათ აგური. სწორკუთხა შესასვლელი სამხრეთის კედელშია გაჭრილი. დარბაზი განათებულია აღმოსავლეთის და დასავლეთის სარკმლებით. მათგან აღმოსავლეთის ორივე მხრიდან სწორკუთხაა, ხოლო დასავლეთის გარედან თაღოვანია. ნახევარწრიული, მხრით გამოყოფილი აფსიდაში ორი თაღოვანი ნიშაა გაკეთებული, ხოლო აგურით გადაყვანილ ტრიუმფალურ თაღზე კონქია გადაყვანილი. დარბაზი კამარა ელიფსური ფორმისაა და კედლებს ეყრდნობა. ტაძრის განახლების შემდეგ იატაკი ქვის ფილებითაა მოგებული, ხოლო საკურთხევლის იატაკი ერთი საფეხურით ამაღლებულია.
ვერხნეტაგიროვო
ვერხნეტაგიროვო (Үрге Таһир) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 99 ადამიანი. რაიონულ ცენტრ ბაიმაკიდან დაშორებულია 65 კილომეტრით. უახლოესი რკინიგზის სადგურია სიბაი, რომელიც დაშორებულია 110 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ლოთარ მათეუსი
ლოთარ ჰერბერტ მათეუსი (Lothar Herbert Matthäus; დ. 21 მარტი 1961, ერლანგენი, გერმანია) — გერმანელი სპორტსმენი; მსოფლიოს ყველა დროის ერთ-ერთი საუკეთესო ფეხბურთელი; ხუთი მსოფლიო ჩემპიონატის მონაწილე. 1990 წლის მსოფლიო ჩემპიონი და ჩემპიონატის საუკეთესო ფეხბურთელი. გერმანიის ნაკრების შემადგენლობაში 1980–2000 წლებში მონაწილეობა მიიღო 150 თამაშში, რაც საუკეთესო შედეგია ნაკრების ისტორიაში. მონაწილეობა მიიღო ევროპის ოთხ (1980, 1984, 1988, 2000) ჩემპიონატზე. მათეუსი ყველაზე ასაკოვანი ფეხბურთელია, რომელმაც ევროპის საფეხბურთო ჩემპიონატის ფინალურ ტურნირზე იასპარეზა. მან ევრო 2000-ზე 39 წლისამ ითამაშა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის მეოცე ადგილზე დასახელდა.
მწვრთნელის კარიერა
მათეუსმა სამწვრთნელო კარიერა 2001 წელს დაიწყო. სამწვრთნელო კარიერის განმავლობაში ხშირად ეხვეოდა სკანდალებსა და კონფლიქტურ სიტუაციებში. წვრთნიდა ვენის „რაპიდს“, რომელმაც მათეუსის ხელმძღვანელობით 32 მატჩი გამართა, 9-ში გაიმარჯვა, ამდენივე ფრედ დაასრულა, ხოლო 14-ში დამარცხდა. ბელგრადის „პარტიზანში“ მათეუსმა უკეთესი შედეგები აჩვენა: 43 შეხვედრა, 28 გამარჯვება, 6 ფრე და 9 წაგება
ბრაზილიურ „ატლეტიკო პარანაენსესთან“ მათეუსმა 1-წლიანი კონტრაქტი გააფორმა. თუმცა, 7 მატჩის შემდეგ (5 მოგება, 2 ფრე, 0 წაგება), მათეუსმა გუნდი დატოვა და მიზეზად ოჯახთან ახლოს ყოფნის სურვილი დაასახელა. 2008-09 სეზონის განმავლობაში მათეუსი ნეთანიის „მაკაბიში“ მუშაობდა. 2009 წლის აპრილში, კლუბის ხელმძღვანელობამ მათეუსი გაათავისუფლა. მათეუსის ხელმძღვანელობით მაკაბიმ 45 მატჩი გამართა, 19-ში გაიმარჯვა, 14 ფრედ დაასრულა, 12-ში კი დამარცხდა.
მათეუსი ასევე თავკაცობდა ზალცბურგის „რედ ბულსს“, უნგრეთისა და ბულგარეთის ეროვნულ ნაკრებებს. უნგრეთის ნაკრებში მათეუსი 003 წლის 14 დეკემბერს დაინიშნა და პოსტზე 2005 წლის ბოლომდე დარჩა. შედეგები ასეთი იყო: 28 მატჩში 11 მოგება, 3 ფრე და 14 წაგება. ბულგარეთის ნაკრებში მათეუსი 2010 წლის სექტემბერიდან 1-წლიანი კონტრაქტით მუშაობდა. 2011 წლის სექტემბერში ბულგარეთის ფეხბურთის ფედერაციამ ის პოსტიდან დაითხოვა. 11 მატჩი, 3 მოგება, 3 ფრე და 3 წაგება - ასეთი იყო მათეუსის მონაგარი ბულგარეთის ეროვნულ გუნდში.
სქოლიო
კატეგორია:დაბადებული 21 მარტი კატეგორია:დაბადებული 1961 კატეგორია:გერმანელი ფეხბურთელები კატეგორია:გერმანელი ფეხბურთის მწვრთნელები კატეგორია:გერმანიის ბუნდესლიგის ფეხბურთელები კატეგორია:სერია A-ს ფეხბურთელები კატეგორია:მიუნხენის ბაიერნის ფეხბურთელები კატეგორია:მილანის ინტერის ფეხბურთელები კატეგორია:მენხენგლადბახის ბორუსიას ფეხბურთელები კატეგორია:ოქროს ბურთის მფლობელები კატეგორია:გერმანიის ნაკრების ფეხბურთელები კატეგორია:მსოფლიო ჩემპიონები ფეხბურთში კატეგორია:1984 წლის ევროპის საფეხბურთო ჩემპიონატის ფეხბურთელები კატეგორია:1988 წლის ევროპის საფეხბურთო ჩემპიონატის ფეხბურთელები კატეგორია:ფიფას 100-ეული
სოფლის მეურნეობა ინდოეთში
ინდოეთის სოფლის მეურნეობის ისტორია ნეოლითიდან იწყება. ინდოეთი მსოფლიოს მასშტაბით მეორე ადგილზეა ფერმებიდან მიღებული პროდუქტების მიხედვით. 2018 წლისთვის ინდოეთში სოფლის მეურნეობის სექტორში მოსახლეობის 50% იყო დასაქმებული, ხოლო ამ სექტორზე ქვეყნის მთლიანი შიდა პროდუქტის 17-18% მოდიოდა.
2016 წელს სოფლის მეურნეობა და მომიჯნავე სექტორები, როგორებიცაა მეცხოველეობა, მეტყევეობა და თევზჭერა, ინდოეთის მთლიანი შიდა პროდუქტის 17.5%-ს შეადგენდა, ხოლო 2020 წელს ამ სექტორში სამუშაო ძალის 41.49% იყო დასაქმებული. ინდოეთი მსოფლიოში პირველ ადგილზეა მოსავლისთვის დამუშავებული ტერიტორიების სიდიდით (უსწრებს აშშ-საც და ჩინეთსაც). ქვეყნის ფართო ეკონომიკურ ზრდასთან ერთად ინდოეთის მშპ-ში სოფლის მეურნეობის წილი სტაბილურად იკლებს, თუმცა სოფლის მეურნეობა კვლავაც დემოგრაფიულად ყველაზე ფართო ეკონომიკური სექტორია და მნიშვნელოვან როლს თამაშობს ინდოეთის სოციო-ეკონომიკურ პროცესებში.